钦定古今图书集成/明伦汇编/皇极典/第210卷 > 元
## 钦定古今图书集成/明伦汇编/皇极典/第210卷 > 元

### 世祖即皇帝位建元为中统元年〈共四年〉

按《元史世祖本纪》：“中统元年三月辛卯，帝即皇帝位，
五月丙戌，建元中统。诏曰：‘祖宗以神武定四方，淳德
御群下。朝廷草创，未遑润色之文；政事变通，渐有纲
维之目。朕获缵旧服，载扩丕图，稽列圣之洪规，讲前
代之定制。建元表岁，示人君万世之传；纪时书王，见
天下一家之义；法《春秋》之正始，体大《易》之乾元。炳焕’”
皇猷，权舆治道。可自庚申年五月十九日建元为中
统元年。

中统五年，改为“至元元年。”〈共三十一年〉

按《元史世祖本纪》：“至元元年八月丁巳，以改元大赦
天下。诏曰：应天者唯以至诚，拯民者莫如实惠。朕以
菲德，获承庆基，内难未戡，外兵未戢，夫岂一日，于今
五年。赖天地之畀矜，暨祖宗之垂裕，凡我同气，会于
上都。虽此日之小康，敢朕心之少肆。比者星芒示儆，
雨泽愆常，皆阙政之所繇，顾斯民之何罪。宜布惟新
之令，溥施在宥之仁。”可大赦天下。改中统五年为至
元元年。

### 至元三十一年夏四月成宗即位改明年为元贞元年〈共二年〉

按《元史成帝本纪》：“至元三十一年夏四月甲午，即皇
帝位。十一月癸酉，诏改明年为元贞元年。”

### 成宗元贞三年改为大德元年〈共十一年〉

按：《元史成宗本纪》：“大德元年二月庚申，诏改元，赦天
下。”

### 大德十一年三月武宗即位改明年为至大元年〈共四年〉

按《元史武宗本纪》，“大德十一年三月甲申，皇帝即位
于上都。十二月庚申，诏曰：仰惟祖宗应天抚运，肇启
疆宇，华夏一统，罔不率从。逮朕嗣服丕图，缵膺景命，
遵承诒训，恪慕洪规，祗惕畏兢，未知攸济。永思创业
艰难之始，茕然轸念，而守成万事之统，在予一人。故
自即位以来，溥从宽大，量能授官，俾勤乃职，夙夜以
永康兆民为急务。间者岁比不登，流民未还，官吏并
缘侵渔，上下因循，和气乖戾。是以责任股肱耳目大
臣，思所以尽瘁，赞襄嘉猷，朝夕入告。朕命惟允，庶事
克谐，乐与率土之民，共享治安之化，迩宁远肃，顾不
韪欤。可改大德十二年为至大元年。诞布惟新之令，
式孚永固之休。”

### 武宗至大四年三月仁宗即位改明年为皇庆元年〈共二年〉

按《元史仁宗本纪》：至大四年三月庚寅，即皇帝位。九
月壬子，改元皇庆，诏曰：“朕赖天地祖宗之灵，纂承圣
绪，永惟治古之隆，群生咸遂，国以乂宁。朕夙兴夜寐，
不敢怠遑，任贤使能，兴治补阙，庶几臻兹。敛时五福，
用敷锡厥庶民，朕之志也。逾年改元，厥有彝典。其以
至大五年为皇庆元年。”

### 仁宗皇庆三年改为延祐元年〈共七年〉

按《元史仁宗本纪》：“延祐元年春正月丁未，诏改元延
祐。”

### 延祐七年三月英宗即位改明年为至治元年〈共三年〉按元史英宗本纪延祐七年三月庚寅帝即位十二月乙巳朔诏曰朕祗遹贻谋获承丕绪念付托之惟

重，顾继述之敢忘。爰以延祐七年十一月丙子，被服
冠冕，恭谢于太庙。“既大礼之告成，宜普天之均庆。属
兹逾岁，用易纪元，于以导天地之至和，于以法《春秋》
之谨始。”可以明年为至治元年。免大下租赋二分，包
银五分，免大都、上都、兴和三路差税三年，优复煮盐
炼铁等户二年。

### 英宗至治三年八月泰定帝即位改明年为泰定元年〈共四年〉

按《元史泰定帝本纪》，至治三年八月癸巳，即皇帝位。
十二月丁未，下诏改元。诏曰：“朕荷天鸿禧，嗣大历服，
侧躬图治，夙夜祗畏，惟祖训是遵。乃开岁甲子，景运
伊始，思与天下更新，稽诸典礼，逾年改元。可以明年
为泰定元年。”

### 泰定帝泰定五年改为致和元年〈一年〉

按《元史泰定帝本纪》：“致和元年二月庚申，诏天下改
元致和。”

### 致和元年九月文宗即位改为天历元年〈共二年〉

按《元史文宗本纪》：致和元年七月“庚午，泰定帝崩于
上都。九月，帝即位于大明殿，受诸王百官朝贺，大赦。
诏曰：‘洪惟我太祖皇帝，混一海宇，爰立定制，以一统
绪，宗亲各受分地，勿敢妄生觊觎。此不易之成规，万
世所共守者也。世祖之后，成宗、武宗、仁宗、英宗以公
天下之心以次相传，宗王贵戚，咸遵祖训，至于晋邸，

播越南北，备历艰险，临御之事，岂获与闻？朕以叔父
之故，顺承惟谨。于今六年，灾异迭见，倒剌沙、乌伯都
剌等专权自用，疏远勋旧，废弃忠良，变乱祖宗法度，
空府库以私其党类，大行上宾，利于立幼，显握国柄，
用成其奸。宗王大臣，以宗社之重，统绪之正，协谋推
戴，属于眇躬。朕以菲德，宜俟大兄固让再三’。”宗戚将
相，百僚耆老，以为“神器不可以久虚，天下不可以无
主。周王辽隔索漠，民庶皇皇，已及三月。诚恳迫切，朕
姑从其请，谨俟大兄之至，以遂朕固让之心。”已于致
和元年九月十三日，即皇帝位于大明殿。其以致和
元年为“天历元年，可大赦天下。”

### 文宗天历二年改明年为至顺元年〈共四年〉

按《元史文宗本纪》：“天历二年春正月丙戌，皇兄明宗
即皇帝位于和宁之北。”〈按明宗在位八月未改元〉三月癸亥，帝命
有司造乘舆服御，北迎大驾。夏四月，明宗锡命，立帝
为皇太子。八月乙酉朔，明宗次于王忽察都。庚寅，明
宗崩。己亥，帝复即位于上都。至顺元年五月戊午，帝
御大明殿，燕帖木儿率文武百官及僧道耆老，奉玉
册玉宝，上尊号曰“钦天统圣至德成功大文皇帝。”是
日，改元至顺。

### 至顺四年六月顺帝即位改为元统元年〈共二年〉

按《元史顺帝本纪》：“至顺四年六月己巳，帝即位于上
都。冬十月戊辰，改元。诏曰：‘在昔世祖皇帝绍开丕图，
稽古建元，立经陈纪，列圣相承，恪遵成宪。肆予冲人，
嗣大历服。兹图治之云初，嘉与民而更始，乃新纪号，
诞告多方。其以至顺四年为元统元年。於戏！一元运
于四时，惟裁成之有道。大统绵于万世，思保佑于无’”
穷。

### 顺帝元统三年仍世祖年号改为至元元年〈共六年〉按元史顺帝本纪至元元年十一月辛丑下诏改元诏曰朕祗绍天明入纂丕绪于今三年夙夜寅畏罔

敢怠荒。兹者年谷顺成，海宇清谧，“朕方增修厥德，日
以敬天恤民为务。属太史上言，星文示儆，将朕德菲
薄，有所未逮。欤天心仁爱，俾予以治，有所告戒。欤弭
灾有道，善政为先，更号纪年，实惟旧典。惟世祖皇帝
在位长久，天人协和，诸福咸至，祖述之志，良切朕怀。
今特改元统三年，仍为至正元年。遹遵成宪，诞布宽
条。庶格祯祥，永绥景祚。”赦天下。

### 至元七年改为至正元年〈共二十七年〉

按《元史顺帝本纪》：“至正元年春正月己酉朔，改元。诏
曰：‘朕惟帝王之德，道莫大于克孝，治莫大于得贤。朕
早历多难，入绍大统，仰思祖宗付托之重，战兢惕励，
于兹八年。慨念皇考久劳于外，甫即大命，四海觖望，
夙夜追慕，不忘于怀。乃以至元六年十月初四日，奉
玉册玉宝，追上皇考曰顺天立道睿文智武大圣孝
《皇帝》，被衮冕祼于太室，式展孝诚。十有一月六日，勉
循大礼庆成之请。御大明殿，受群臣朝。其以至元七
年为至正元年，与天下更始’。”